CELEX: C2004/094/67
Language: da
Date: 2004-04-17 00:00:00
Title: Sag C-103/04: Sag anlagt den 1. marts 2004 af Kongeriget Nederlandene mod Kommissionen for De Europæiske Fællesskaber

17.4.2004   
            
            
               DA
            
            
               Den Europæiske Unions Tidende
            
            
               C 94/30
            
         Sag anlagt den 1. marts 2004 af Kongeriget Nederlandene mod Kommissionen for De Europæiske Fællesskaber
   (Sag C-103/04)
   (2004/C 94/67)
   Ved De Europæiske Fællesskabers Domstol er der den 1. marts 2004 anlagt sag mod Kommissionen for De Europæiske Fællesskaber af Kongeriget Nederlandene ved H.G. Sevenster og J.G.M. van Bakel, som befuldmægtigede.
   Kongeriget Nederlandene har nedlagt følgende påstande:
   
               1.
            
            
               Beslutning 2004/1/EF (1) annulleres for så vidt angår Kommissionens beslutning om, at opretholdelse af nederlandsk lovgivning om anvendelsen af korte chlorparaffiner, der ikke er nævnt i direktiv 2002/45/EF (2), kræver Kommissionens godkendelse i overensstemmelse med artikel 95, stk. 6, EF.
            
         
               2.
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Ifølge den nederlandske regering har Kommissionen handlet i strid med artikel 95, stk. 4 og 6, EF, sammenholdt med direktiv 2002/45/EF, idet den kun har godtkendt de nationale bestemmelser, der er fastsat i Besluit gechloreerde paraffines WMS, i det omfang de pågældende foranstaltninger i overensstemmelse med artikel 95, stk. 4, EF, er meddelt Kommissionen, og denne i overensstemmelse med artikel 95, stk. 6, EF har godkendt dem.
   Som det fremgår at ordlyden af artikel 95, stk. 4, EF, skal opretholdelsen af nationale foranstaltninger kun godkendes af Kommissionen, såfremt og i det omfang en medlemsstat finder det nødvendigt at opretholde nationale bestemmelser. En sådan godkendelse er dog ikke påkrævet for at opretholde nationale foranstaltninger, der vedrører et område eller – som i det foreliggende tilfælde – en anvendelse, der ikke er omfattet af de pågældende fællesskabsbestemmelser eller som forfølger et andet formål.
   Ifølge den nederlandske regering er foranstaltningerne, der er fastsat i Besluit gechloreerde paraffines WMS, til gennemførelse af Parcom-afgørelse 95/1, ikke omfattet af anvendelsesområdet for direktiv 2002/45/EF, såfremt de vedrører en anden anvendelse end den, der er nævnt direktiv 2002/45/EF. Kommissionens godkendelse i den forstand, hvori udtrykket er anvendt i artikel 95, stk. 6, EF, er således ikke en betingelse for opretholdelsen.
   Direktiv 2002/45/EF vedrører udelukkende begrænsning af markedsføringen af SCCP's til anvendelse som stoffer eller som bestanddele i andre stoffer og præparater i koncentrationer på mere end 1 % til metalforarbejdning og til indfedtning af læder.
   Der er udtrykkelig ikke nævnt andre anvendelser i direktiv 2002/45/EF. Foranstaltninger vedrørende blødgørere og flammehæmmende midler bliver derfor ikke berørt af de nævnte direktiv. Det står medlemsstater frit for at træffe egne foranstaltninger vedrørende disse områder, der ikke i henhold til artikel 95, stk. 4, EF, skal meddeles Kommissionen. Markedsføringen af SCCP's som stoffer eller som bestanddele til andre anvendelser end dem, der er nævnt i direktiv 2002/45/EF, er derfor ikke omfattet af anvendelsesområdet for direktiv 2002/45/EF.
   
      (1)  EUT L 1 af 3.1.2004, s. 20-36.
   
      (2)  EFT L 177 af 6.7.2002, s. 21-22.